Legal Document

Category: 1660

Text:
10. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.28690 της 8/23 Απρ. 1969 (ΦΕΚ Β΄279) Περί της διαδικασίας εισπράξεως και αποδόσεως των υπό της ΔΕΗ εισπραττομένων δημοτικών και κοινοτικών τελών καθαριότητος και φωτισμού. Έχοντες υπ’ όψιν: 1)Τας διατάξεις του άρθρ.1, παρ.12, της υπ’ αριθ.54/23.5.1962 πράξεως του Υπουργικού Συμβουλίου, κυρωθείσης δια του άρθρ.101του Ν.Δ. 4260/1962 περί ρυθμίσεως θεμάτων αφορώντων εις την Γενικήν Διεύθυνσιν του Υπουργείου των Εσωτερικών. 2)Τας, κατ’ εξουδιοδότησιν των ανωτέρω διατάξεων, εκδοθείσας υπ’ αριθ.29331/8.3.1963 και 5492/23.1.1964 κανονιστικάς αποφάσεις ημών, «περί της διαδικασίας εισπράξεως και αποδόσεως των υπό της ΔΕΗ εισπραττομένων δημοτικών τελών καθαριότητος και φωτισμού», δημοσιευθείσας, αντιστοίχως εις τα υπ’ αριθ.133/28.3.1963 και 37/31.1.1964 ΦΕΚ (τευχ. Β΄ ). 3)Το γεγονός, ότι δια των καθοριζομένων  υπό των ως άνω αποφάσεων ημών προθεσμιών: α)Παραδόσεως εις την ΔΕΗ υπό των δήμων  και κοινοτήτων των βεβαιωτικών καταλόγων τελών καθαριότητος και φωτισμού, β)εισπράξεως  των δόσεων υπό της ΔΕΗ, γ)αποδόσεως των  εισπράξεων εις τους δικαιούχους δήμους και  κοινότητας, δυσχεραίνεται η λειτουργία των δήμων και κοινοτήτων, λόγω καθυστερήσεως της  αποδόσεως των εισπραττομένων και της εντεύθεν αδυναμίας αντιμετωπίσεως των δαπανών  λειτουργίας  των  αντιστοίχων  υπηρεσιών  των, και (Αντί της σελ. 332,03(γ) Σελ. 332,03(δ) Τεύχος 565-Σελ. 29 Βεβαίωση και Είσπραξη εσόδων 3.Z.β.5-10 3.Z.β.10 Βεβαίωση και Είσπραξη εσόδων    4)Το υπ’ αριθ.25437/10.2.1969 έγγραφον της ΔΕΗ δι’ ου αναγνωρίζεται η ανάγκη καθορισμού νέων προθεσμιών, αποφασίζομεν: 1)Οι βεβαιωτικοί κατάλογοι των τελών καθαριότητος και φωτισμού, δι’ ους δήμους και κοινότητας απεφασίσθη, κατ’ εφαρμογήν της παρ.1 του άρθρ.1, της εν προοιμίω πράξεως του Υπουργικού Συμβουλίου, η συνείσπραξις των τελών τούτων μετά των λογαριασμών αντιτίμου καταναλωθείσης ηλεκτρικής ενεργείας της ΔΕΗ, προσαρμόζονται απολύτως προς τα υπό ταύτης παρασχεθέντα στοιχεία, ως προς τα πρόσωπα πάντων των φερομένων ως υποχρέων (καταναλωτών ηλεκτρικής ενεργείας) και τα εις αυτούς αναφερόμενα ακίνητα, εφ’ ων υπολογίζονται τα καταβλητέα τέλη. 2.Εις τους ως άνω καταλόγους και εις ιδίας στήλας αναγράφονται δι’ έκαστον υπόχρεον: α)Ο ενδεικτικός αριθμός του υποχρέου, ως καταναλωτού της ΔΕΗ, β)το ονοματεπώνυμο αυτού, γ)το είδος και η διεύθυνσις του ακινήτου, εφ’ ου υπολογίζονται τα τέλη, δ)το καταβλητέον ποσόν δια τέλος καθαριότητος, ε)το καταβλητέον ποσόν δια τέλος φωτισμού, ς)το άθροισμα αμφοτέρων των ποσών και ζ)το ποσόν εκάστης δόσεως το προκύπτον εκ της διαιρέσεως του συνολικού ποσού της οφειλής εκάστου υποχρέου δια του αριθμού των δόσεων. «Ο επιμερισμός του συνολικού ποσού εις δόσεις και η αναγραφή του ποσού εκάστης δόσεως εις τους βεβαιωτικούς καταλόγους, ενεργείται υπό της Δ.Ε.Η.». Η εντός « » δευτέρα περίοδος αντικατεστάθη ως άνω δια της παρ.1 της υπ’ αριθ.110648/6818 της 9/22 Ιαν. 1970 απόφ. Υπ. Εσωτερικών (ΦΕΚ Β΄46). 3.Αμφότερα τα τέλη βεβαιούνται επ’ ονόματι του φερομένου ως καταναλωτού της ΔΕΗ και δι’ ολόκληρον το ακίνητον εις ο αφορά η επ’ ονόματι αυτού (καταναλωτού) ηλεκτρική παροχή, σημειουμένου παραλλήλως και του ονόματος του χρησιμοποιούντος το ακίνητον, εάν είναι διάφορον πρόσωπον του καταναλωτού της ΔΕΗ και είναι γνωστόν εις τον δήμον ή την κοινότητα. Εάν το ακίνητον, δι’ ο υφίσταται ενιαία ηλεκτρική παροχή, χρησιμοποιείται κατά τμήματα υπό πλειόνων, τα τέλη βεβαιούνται εξ ολοκλήρου επ’ ονόματι του φερομένου ως καταναλωτού της ΔΕΗ, γίνεται όμως εν τω βεβαιωτικώ καταλόγω διάκρισις και επιμερισμός των αντιστοιχούντων εις ένα έκαστον τελών, κατά τον λόγον του χρησιμοποιουμένου υπ’ αυτού τμήματος του ακινήτου, εφ’ όσον ούτοι είναι γνωστοί εις τον δήμον ή την κοινότητα. 4.Απόσπασμα του βεβαιωτικού καταλόγου κοινοποιείται δι’ ένα έκαστον υπόχρεον εις την διεύθυνσιν του ακινήτου, προς ην απευθύνεται και ο επ’ ονόματι αυτού ως καταναλωτού της ΔΕΗ, ο οικείος λογαριασμός. Εν περιπτώσει μετοικήσεως του φερομένου ως καταναλωτού της ΔΕΗ, το απόσπασμα του βεβαιωτικού καταλόγου θυροκολλείται εις την εξώθυραν του ακινήτου, συντασσομένου αποδεικτικού ενώπιον δύο μαρτύρων. Εις την περίπτωσιν του εδαφ.β΄ της προηγουμένης παρ.3, γίνεται κοινοποίησις και προς ένα έκαστον των χρησιμοποιούντων τμήμα του ακινήτου, δια το εις αυτόν αναλογούν ποσόν των αντιστοίχων τελών, εφαρμοζομένης αναλόγως της διατάξεως του άρθρ.32 του Α.Ν.344/1968. Αι κοινοποιήσεις ενεργούνται κατά τας διατάξεις του άρθρ.79, παρ.2, του από 24.9-20.10.1958 Β.Δ/τος «περί κωδικοποιήσεως εις ενιαίον κείμενον Νόμου των ισχυουσών διατάξεων περί των προσόδων των δήμων και κοινοτήτων» ως αύτη αντικατεστάθη υπό του άρθρ.41 του Ν.Δ.4260/1962. Προκειμένου περί των περιπτώσεων του εδαφ.α΄ του άρθρ.32 του Α.Ν.344/1968, «περί διατάξεών τινων αφορωσών εις τους Οργανισμούς Τοπ. Αυτοδιοικήσεως», ως προς την κοινοποίησιν του αποσπάσματος εφαρμόζονται αι διατάξεις του β΄ εδαφίου του αυτού ως άνω άρθρου και Νόμου. 5.Η παράδοσις υπό της ΔΕΗ εις τους οικείους δήμους και κοινότητας των δοκιμίων των βεβαιωτικών καταλόγων δέον να συντελήται ανυπερθέτως μέχρι της 15ης Ιανουαρίου εκάστου έτους. Η οριστικοποίησις των οικείων βεβαιωτικών καταλόγων και η παράδοσις κεκυρωμένων αντίγραφον αυτών, επί αποδείξει, εις την αρμοδίαν υπηρεσίαν της ΔΕΗ, δέον να συντελήται ανυπερθέτως μέχρι τέλους Φεβρουαρίου εκάστου έτους. 6.Δι’ ας εγγραφάς ησκήθησαν εμπροθέσμως τα κατά Νόμον ένδικα μέσα, ων η εκδίκασις δεν συνετελέσθη εγκαίρως, ώστε να περιληφθούν εις τους κατά την προηγουμένην παρ.5 οριστικούς καταλόγους, συντάσσονται ίδιοι βεβαιωτικοί κατάλογοι παραδιδόμενοι εις την ΔΕΗ ανυπερθέτως μέχρι τέλους Απριλίου εκάστου έτους. Δι’ όσας εκ των εγγραφών τούτων, λόγω μη εγκαίρου περαιώσεως της δια το εκτελεστόν αυτών απαιτουμένης νομίμου διαδικασίας, δεν κατέστη δυνατόν να περιληφθούν ουδέ εις τους κατά την παρούσαν παράγραφον οριστικούς καταλόγους, επιμελείται της εισπράξεως απ’ ευθείας ο ενδιαφερόμενος δήμος ή κοινότης κατά τας κειμένας διατάξεις. 7.Η είσπραξις των τελών ενεργείται υπό της ΔΕΗ ομού μετά των λογαριασμών καταναλωθείσης ηλεκτρικής ενεργείας, εις 3 ισοπόσους δόσεις των καταλόγων της παρ.5 και εις δύο ισοπόσους δόσεις των καταλόγων της παρ.6, υπολογιζομένας κατά τα εν τέλει της παρ.1 της παρούσης οριζόμενα. (Αντί της σελ. 332,05(β) Σελ. 332,05(γ) Τεύχος 378-Σελ.15 Βεβαίωση και Είσπραξη εσόδων 3.Z.β.10 Προκειμένου περί βεβαιωτικών καταλόγων της παρ.5, ων η παράδοσις εις την ΔΕΗ δέον να συντελήται μέχρι τέλους Φεβρουαρίου εκάστου έτους, η πρώτη δόσις δέον να συνεισπράττεται εντός των μηνών Απριλίου Μαΐου αποδιδομένη εντός του μηνός Ιουλίου, η δευτέρα δόσις εντός των μηνών Ιουνίου και Ιουλίου αποδιδομένη εντός του μηνός Σεπτεμβρίου και η τρίτη δόσις εντός των μηνών Αυγούστου-Σεπτεμβρίου αποδιδομένη εντός του μηνός Δεκεμβρίου. Προκειμένου περί των βεβαιωτικών καταλόγων της παρ.6 της παρούσης, ων η παράδοσις εις την ΔΕΗ δέον να συντελήται μέχρι τέλους Απριλίου εκάστου έτους, το βεβαιωτικόν ποσόν εισπράττεται και αποδίδεται εις δύο δόσεις, ως η δευτέρα και τρίτη δόσις των καταλόγων, της παρ.5. «Ο επιμερισμός του ποσού εις δόσεις και η αναγραφή του ποσού εκάστης δόσεως, προκειμένου περί των βεβαιωτικών καταλόγων της παρ.6, ενεργείται υπό της Δ.Ε.Η., πλήν των εις την Περιφερειακήν Διεύθυνσιν Δ.Ε.Η. – Αττικής υπαγομένων δήμων και κοινοτήτων, οίτινες πέραν της αναγραφής του συνολικού ποσού, θα προβαίνουν και εις τον επιμερισμόν τούτου ως και εις την αναγραφήν του ποσού εκατέρας δόσεως. Εάν εκ της διαιρέσεως του ποσού, δια του αριθμού των δόσεων, προκύπτη υπόλοιπον, τούτο προστίθεται εις το πηλίκον το δε άθροισμα αποτελεί την πρώτην δόσιν». Το εντός « » εδάφιον προσετέθη δια της παρ. 2 της υπ’ αριθ.110648/6818 της 9/22 Ιαν. 1970 απόφ. Υπ. Εσωτερικών (ΦΕΚ Β΄46). Σελ. 332,06(γ) Τεύχος 378-Σελ.16 3.Z.β.10 Βεβαίωση και Είσπραξη εσόδων 8.Δι’ εκάστην δόσιν χρεούται ο εις τον λογαριαμόν του αντιτίμου καταναλωθείσης ηλεκτρικής ενεργείας του αντιστοίχου μηνός φερόμενος ως καταναλωτής της ΔΕΗ. Εν περιπτώσει μεταβολής του προσώπου του καταναλωτού μετά την παράδοσιν εις την ΔΕΗ των κατά τας παρ.5 και 6 της παρούσης βεβαιωτικών καταλόγων, αι αντιστοιχούσαι εις τον νέον καταναλωτήν δόσεις, δια το αυτόν ακίνητον, χρεούνται επ’ ονόματι αυτού απ’ αυθείας υπό της ΔΕΗ, ήτις και ενεργεί περαιτέρω την είσπραξιν άνευ άλλης διαδικασίας, ειδοποιούσα παραλλήλως και τον ενδιαφερόμενον δήμον ή κοινότητα, ίνα επιφέρη την δέουσαν μεταβολήν εις τον οικείον βεβαιωτικόν κατάλογον, ως προς το πρόσωπον του νέου καταναλωτού και τας εις αυτόν αντιστοιχούσας δόσεις (και ενεργήση την κατά την παρ.4 της παρούσης κοινοποίησιν). 9.Κατά των δυστροπούντων να καταβάλλουν τας δόσεις, η ΔΕΗ οφείλει, εις εκτέλεσιν της παρ.6 του άρθρ.1 της εν προοιμίω πράξεως του Υπουργικού Συμβουλίου, να εφαρμόζη τας κυρώσεις, ας δικαιούται να επιβάλλη εις τους μη καταβάλλοντας το αντίτιμον της καταναλωθείσης ηλεκτρικής ενεργείας, προβαίνουσα και εις διακοπήν της ηλεκτροδοτήσεως. 10.Η επανασύνδεσις διακοπέντων καταναλωτών θα ενεργήται κατά την συνήθη διαδικασίαν, άμα τη καταβολή εις την οικείαν υπηρεσίαν της ΔΕΗ τόσον των οφειλομένων δόσεων των βεβαιωθέντων τελών, όσον και των δαπανών αποσυνδέσεως-επανασυνδέσεως. 11.Εάν εντός μηνός από της διακοπής της ηλεκτροδοτήσεως δεν καταβλήθησαν τα οφειλόμενα τέλη, η ΔΕΗ ειδοποιεί αμελλητί τον ενδιαφερόμενον δήμον ή κοινότητα δια την, μερίμνη αυτού, αναγκαστικήν είσπραξιν των μη καταβληθεισών δόσεων. Το αυτό τηρείται και εάν παύση να χρησιμοποιήται το ακίνητον λόγω αναχωρήσεως του καταναλωτού άνευ υποκαταστάσεως αυτού υπό ετέρου και διακοπή η ηλεκτρική παροχή. 12.Εν περιπτώσει προσωρινής απουσίας του υποχρέου, αι οφειλόμεναι δόσεις εισπράττονται άπασαι υπό της ΔΕΗ άμα τη επιστροφή του και πέραν των υπό της παρ.7 της παρούσης οριζομένων χρονικών ορίων. 13.Δια πάσαν νέαν ηλεκτρικήν σύνδεσιν, το πρώτον παρεχομένην επί ακινήτου, κατά την διάρκειαν του έτους, η ΔΕΗ οφείλει να παρέχη αμελλητί τα αναγκαία στοιχεία εις τον ενδιαφερόμενον δήμον ή κοινότητα προς συμπλήρωσιν των οικείων βεβαιωτικών καταλόγων. Αι νέαι αύται εγγραφαί, εφ’ όσον δεν κατέστησαν οριστικαί και εκτελεσταί ώστε να περιληφθούν εις τους, κατά τας παρ.5 και 6 της παρούσης, βεβαιωτικούς καταλόγους του εις ο αφορώσιν έτους, λογίζονται από του επομένου έτους. 14.Μη συντελεσθείσης της παραδόσεως των οικείων βεβαιωτικών καταλόγων εις την ΔΕΗ, εντός των υπό των παρ.5 και 6 της παρούσης οριζομένων αποκλειστικών προθεσμιών, η είσπραξις των τελών του αντιστοίχου έτους ενεργείται μερίμνη του ενδιαφερομένου δήμου ή κοινότητος κατά τας κειμένας διατάξεις. 15.Μετά το κλείσιμον του κύκλου των εισπράξεων εκάστης δόσεως η ΔΕΗ αποδίδει αμελλητί τα εισπραχθέντα ποσά εις τους δικαιούχους δήμους και κοινότητας επί τη βάσει οριστικής εκκαθαρίσεως μέχρι τέλους του μηνός Δεκεμβρίου εκάστου έτους. Ταυτοχρόνως κατατίθενται: α)Αναλυτική κατάστασις, περιλαμβάνουσα τα στοιχεία των μη καταβαλόντων την συγκεκριμένην δόσιν καταναλωτών, το ποσόν της εις έκαστον τούτων αντιστοιχούσης δόσεως και, εν τέλει, το άθροισμα των μη καταβληθεισών δόσεων. β)Λογιστική συμφωνία, περιλαμβάνουσα: αα)Το συνολικόν ποσόν των δια την συγκεκριμένην δόσιν βεβαιωθέντων τελών ββ)το συνολικόν ποσόν των μη εισπραχθεισών δόσεων κατά τα εν τω προηγουμένω εδαφ.α΄ γγ)το συνολικόν ποσόν των καταβληθεισών δόσεων δδ)τα επί των εισπράξεων αναλογούντα δικαιώματα της ΔΕΗ (7%) .  εε)το τυχόν συμψηφιζόμενον υπέρ της ΔΕΗ ποσόν εξ οφειλομένου αντιτίμου καταναλωθείσης ηλεκτρικής ενεργείας υπό του δήμου ή της κοινότητος, μετά μνείας του χρονικού διαστήματος εις ο αντιστοιχεί η οφειλή ζζ)το απομένον προς απόδοσιν εις τον δήμον ή την κοινότητα ποσόν. Ο δημοτικός ή κοινοτικός ταμίας, επί τη βάσει της λογιστικής συμφωνίας: α)Χρεούται με το συνολικόν ποσόν των καταβληθεισών δόσεων και β)πιστούται με τα παρακρατηθέντα υπό της ΔΕΗ ποσά, εφαρμοζομένων εν προκειμένω των διατάξεων του άρθρ.38, εν συνδυασμώ και προς τας διατάξεις της παρ.2 του άρθρ.39 του από 17.5-15.6.1959 Β.Δ/τος «περί Οικονομικής Διοικήσεως και Λογιστικού των Δήμων και Κοινοτήτων». Πάσα προγενεστέρα επί του αυτού αντικειμένου καταργείται. Η παρούσα, ης η ισχύς άρχεται από 1ης Ιαν. 1970, δημοσιευθήτω δια της Εφημερίδος της Κυβερνήσεως. (Μετά τη σελ.332,06(γ) Σελ.332,061 Τεύχος 378-Σελ.17 Βεβαίωση και Είσπραξη εσόδων 3.Z.β.10